Diari Oficial de la Generalitat Valenciana


Sumari del DOGV 6452, del 03-02-2011 (2011/188)

Notificació de la sentència dictada en el judici ordinari número 1265/2009.
---------------------------------------------------------------------------

### Dades del document

Número de DOGV
:   6452

Data del DOGV
:   03-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/188


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 1265/2009. [2011/188]  
Judici ordinari 001265/2009  
Demandant: Estanterías Metálicas Record, SL.  
Procuradora: Sara Alonso Puig.  
Demandat: Francisco José López Corbalán i Llar Blau, SL.  
Procurador: -  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en aquest Jutjat a càrrec meu se segueixen actuacions de judici ordinari 001265/2009, a instàncies d'Estanterías Metálicas Record, SL, representat per la procuradora Sara Alonso Puig, contra Francisco José López Corbalán i Llar Blau, SL, en què mitjançant la resolució del dia de hui he disposat, com ara ho efectue, notificar la sentència dictada en les actuacions indicades als demandats, en parador ignorat, Francisco José López Corbalán i Llar Blau, SL.  
La sentència té l'encapçalament i part dispositiva que literalment són així:  
«Sentència número 423/2010  
Magistrada jutgessa que la dicta: María del Mar Fernández Barjau.  
Lloc: València.  
Data: 30 de novembre de 2010.  
Part demandant: Estanterías Metálicas Record, SL.  
Advocat: Alfredo Mudarra de la Rosa.  
Procuradora: Sara Alonso Puig.  
Part demandada: Francisco José López Corbalán i Llar Blau, SL, (rebels).  
Objecte del judici: reclamació d'una quantitat i responsabilitat administrador social.  
Dispositiva  
Estime la demanda interposada per la mercantil Estanterías Metálicas Record, SL, representada per la procuradora Sara Alonso Puig, contra Francisco José López Corbalán i Llar Blau, SL, declarats ambdós en rebel·lia processal, i condemne ambdós demandats a pagar conjuntament i solidàriament a l'actora la quantitat de 5.907,98 euros, més els interessos legals des del 10 de març de 2008, i els faig imposició expressa de les costes causades.  
Notifiqueu aquesta resolució a les parts, i informeu-los que contra aquesta es pot interposar un recurs d'apel·lació, davant de la Secció 9a de l'Audiència Provincial de València, que cal preparar mitjançant un escrit que s'ha de presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Haurà de constituir el dipòsit mitjançant l'ingrés de la quantitat indicada al banc Banesto, en el compte corresponent a aquest expedient, indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), s'indicarà, en el camp «Concepte», el número de compte, el codi i la data en la forma exposada anteriorment.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
Publicació. En la mateixa data es procedeix a fer pública aquesta resolució mitjançant la notificació a les parts; en done fe.  
I perquè valga de notificació de la sentència a les persones demandades en parador ignorat, de conformitat amb el que disposa l'article 47.2 de la Llei d'Enjudiciament Civil, expedisc aquest edicte.  
València, 30 de novembre de 2010.- El secretari: Jorge Víctor Iglesias de Baya.